Fin leilighet med perfekt beliggenhet, hvis man liker bydeler som Stockbridge! Vi digget det; et rolig, kult og oversiktlig område, utenfor turistområdene i New Town/Old Town, med et bra utvalg av spisesteder og puber hvor flertallet av gjestene virket å være lokalbefolkning mer enn turister. Mange spennende småbutikker og gallerier i nærområdet også.
Leiligheten ligger i kort gangavstand fra det meste i Stockbridge (matbutikker, spisesteder, kafeer), og bussforbindelsen til resten av Edinburgh er god. Det er også fint å gå til andre bydeler. Vi hadde en fin gåtur langs "Water of Leith walkway" til Leith - hvor kongeskipet HMY Britannia ligger som et spennende museum. Kort gangavstand til flotte Royal Botanic Garden!
Leiligheten er hyggelig, men bærer preg av å være eldre, med noe fuktskader osv. Gulvene var ikke rengjort skikkelig, satser på det var en glipp. Flott beliggenhet i stille gate. Topp service og dialog med utleier, som svarte superraskt og var svært behjelpelig!